CELEX: 62007CN0522
Language: el
Date: 2007-11-22 00:00:00
Title: Υπόθεση C-522/07: Αίτηση εκδόσεως προδικαστικής αποφάσεως την οποία υπέβαλε το Finanzgericht Düsseldorf (Γερμανία) στις 22 Νοεμβρίου 2007 — Dinter GmbH κατά Hauptzollamt Düsseldorf

9.2.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 37/10
            
         Αίτηση εκδόσεως προδικαστικής αποφάσεως την οποία υπέβαλε το Finanzgericht Düsseldorf (Γερμανία) στις 22 Νοεμβρίου 2007 — Dinter GmbH κατά Hauptzollamt Düsseldorf
   (Υπόθεση C-522/07)
   (2008/C 37/13)
   Γλώσσα διαδικασίας: η γερμανική
   Αιτούν δικαστήριο
   Finanzgericht Düsseldorf
   Διάδικοι στην υπόθεση της κύριας δίκης
   
      Προσφεύγουσα: Dinter GmbH
   
      Καθού: Hauptzollamt Düsseldorf
   Προδικαστικά ερωτήματα
   
               1)
            
            
               Έχει η συμπληρωματική σημείωση 5 β) του κεφαλαίου 20 της Συνδυασμένης Ονοματολογίας (1) την έννοια ότι με τον όρο «χυμοί φρούτων με πρόσθετα ζάχαρα» νοούνται και οι χυμοί φρούτων στους οποίους δεν έχουν μεν στην πραγματικότητα προστεθεί ζάχαρα, των οποίων όμως η εκάστοτε περιεκτικότητα σε πρόσθετα ζάχαρα υπολογίσθηκε σύμφωνα με τη συμπληρωματική σημείωση 5 α) του κεφαλαίου 20 της Συνδυασμένης Ονοματολογίας;
            
         
               2)
            
            
               Έχει η συμπληρωματική σημείωση 5 β) του κεφαλαίου 20 της Συνδυασμένης Ονοματολογίας την έννοια ότι ο παρατιθέμενος εκεί όρος «χυμός φρούτου στη φυσική του κατάσταση» απλώς διευκρινίζεται περαιτέρω με τη φράση «που παρασκευάσθηκε από φρούτα ή από αραίωση συμπυκνωμένων χυμών φρούτων», στην πραγματικότητα όμως έχει εφαρμογή σε όλα τα είδη χυμών φρούτων (που δεν έχουν υποστεί ζύμωση και στους οποίους δεν έχει προστεθεί αλκοόλη) ανεξαρτήτως της μορφής τους;
            
         
               3)
            
            
               Σε περίπτωση καταφατικής απαντήσεως στα δύο προαναφερθέντα ερωτήματα: Είναι η συμπληρωματική σημείωση 5 β) του κεφαλαίου 20 της Συνδυασμένης Ονοματολογίας έγκυρη;
            
         
      (1)  Κανονισμός (ΕΚ) 1810/2004 της Επιτροπής, της 7ης Σεπτεμβρίου 2004, που τροποποιεί το παράρτημα I του κανονισμού (ΕΟΚ) 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (EE L 327, σ. 1).